  Виталий Пронин Ханты-Мансийскын 31-тӥ толшорысен 2-тӥ тулыспалозь фин-угор егитъёслэн калыккуспо ассоциацизылэн (МАФУН) форумез ортчоз.Форумын егитъёс азьвыл ужамзы сярысь мадёзы,  фин-угор огазеяськонъёслэн валче проектъёссэс улонэ пыӵатон но азинскон сярысь вераськозы. МАФУН-лэн ёзчиосызлы-огазеяськонъёслы ӵектонъёссэс верано луоз, кызьы соос  дуннеысь выжы калыкъёслы сӥзем II Калыккуспо дас ас тырмонэз пусъёнэ но МАФУН-лэн конгрессэзлы дасяськонэ пыриськыны малпало. Озьы ик ассоциацилэсь «Фин-угор дуннелэн лулчеберетъя шоркарез» проектэзлэн быдэсъяськемез сярысь кенешыны дэмламын.Ужрадэ лыктозы Финляндиысь, Эстониысь Мордовиысь, Удмуртиысь, Марий Эл республикаысь, Пермь улосвылысь но Россилэн мукет регионъёсысьтыз егитъёс.Форумез ортчытэ обь-угор егитъёслэн огазеяськонзы Ханты-Мансийск автономия округ - Югра правительстволэн но «Спасение Югры» огазеяськонлэн юрттэмезъя.Туспуктӥз Яна Сажина Теги: МАФУН Ханты-Мансийск Шунды  